

Bærum kommune

post@baerum.kommune.no

Deres ref.: Deres dato: Vår ref.: Vår dato:

21/127680/KRUT 29.06.2021 Erik Sennesvik 13.09.2021

Sak 21/9688

**Høring/offentlig ettersyn planprogram til kommuneplanens arealdel og endelig frist for arealinnspill. Arealinnspill.**

Vi er noe usikker på hvorledes innkomne arealinnspill vil bli behandlet videre, og vil derfor kommentere disse kort i tabellen under.

**Arealinnspill fra Berger og Rykkinn Vel:**

***Tilbakeføring/omregulering av*** ***deler av Eineåsen gnr 94 – bnr 1***

Området, se vedlegg, ble omregulert fra LNF-område til «offentlig bebyggelse» i forbindelse med kommunens tilrettelegging for ny, videregående skole i vestre Bærum i 2002. Skolen ble lokalisert til Høgskolen BIs tidligere lokaler i Sandvika, men kommunestyret opprettholdt foreslått regulering til «offentlig bebyggelse» med ikrafttredelse 28. august 2002.

Berger og Rykkinn Vel fremmer forslag om tilbakeføring/omregulering til LNF deler av Eineåsen gnr 94 – bnr 1. Dette er i samsvar med reguleringsbestemmelser for omliggende områder.

Området er av særskilt verdi for «kortreist» friluftsliv for innbyggere i øvre del av Rykkinn og danner grense mot Eineåsen og marka-grensen. Utbygging av området vil avskjære mulighetene for passasje i området og ha en barriere-virkning.

**Arealinnspill som fulgte dokumentet og som angår velområdet:**

Styrets behandling av arealinnspill som fulgte dokumentet, og som gjelder området for Berger og Rykkinn Vel, er kommentert i tabellen under:

|  |  |  |  |
| --- | --- | --- | --- |
| **Tiltak** | **Område** | **Hva har vellet ment?** | **Vedtak med begrunnelse** |
| **Kullerudbråten**Del av 92/3 | Område innerst i Olaf BrynsveiOmrådet er automatisk fredetStort sett skog, kratt og noe matjord | Ny | **Styret har ingen merknader til framlagt plan. Drenering fra området må følges opp.**Neppe et verneverdig område. Styret går ikke mot forslaget, men forutsetter at det prosjekteres tilfredsstillende drenering gjennom og fra området.Forutsetter oppgrader Olaf Bryns vei. |
| **Område ved rundkjøring Økriveien – Nedre Berger**Del av 76/13 | Matjord og dyrket mark. Ble liggende brakk etter utbygging av E16.  | Vi har gått mot at dette området overføres til næring. Vi har purret Statens vegvesen i forhold til å bringe området tilbake til jordbruk. Usikker på om grunneier eller SV har vært bøygen. Motstand fra naboer. | **Styret går mot omregulering**Dette er jordbruksområde. Velforeningen holder fast på sitt primære standpunkt: Området bringes tilbake til sin regulerte status |
| **Olaf Brynsvei og Bryn gartneri**21/20387 | Forlengelse av Olaf Brynsvei fram til rundkjøring som skole-/gangvei. Ingen fortauløsning fra rundkjøring til innkjøring til gartneri. Innerst i Olaf Brynsvei: Omgjøring til boligformål | Vellet gikk i sin tid inn for å benytte området til ny kirkegård. Vi har gått inn for bedre gangveiløsning for skolebarn fra Brenneområdet.Boligplanene er nye | **Styret har ingen merknader til framlagt plan, men det forutsettes sikker kryssing av Økriveien for myke trafikanter.****Styret mener det er avgjørende at forslaget også sikrer mye trafikanter i krysset Økriveien/Paal Bergs vei gjennom fotgjengerovergang og nedsatt fartsgrense.** Forslaget må også omfatte fortauløsning langs Økriveien mot øst og Gamle Lommedalsvei. |
| **Rykkinnveien/nedre Berger.** 76/293 | Omgjøring av jordbruksområde til boliger for ungdom og førstegangsetablerere.. Vil også legge inn parsellhage. | Vi har gått inn for jordvern og å bevare grøntområder i nåværende reguleringsplan for Rykkinn. «Rykkinn er ferdig utbygget» | **Styret går mot omregulering.**Er i strid med gjeldende plan/regulering. Vil bygge ned jordbruksarealer som i dag er i full drift. Området er viktig for totalopplevelsen av Rykkinn som tett utbygget område omkranset av jordbruks- og friarealer.  |

Det tas forbehold i forhold til nye opplysninger som måtte komme fram under det videre arbeidet med forslagene og i forhold til endelig dokument fra kommunen.

Med hilsen fra

Berger og Rykkinn Vel

Erik Sennesvik (sign)

Leder

Kopi til:

Bærum Velforbund

Bærum natur og friluftsråd